พาณิชย์เผย เงินเฟ้อไทยขยายตัวอย่างมีเสถียรภาพ - FINNOMENA
กระทรวงพาณิชย์เผย อัตราเงินเฟ้อไทยมีเสถียรภาพสอดคล้องกับการเติบโตของเศรษฐกิจแนวโน้มขาขึ้น ในทิศทางเดียวกับอัตราเงินเฟ้อหลายประเทศในโลก
6 พ.ย. 2563

กระทรวงพาณิชย์เผย อัตราเงินเฟ้อไทยมีเสถียรภาพสอดคล้องกับการเติบโตของเศรษฐกิจแนวโน้มขาขึ้น ในทิศทางเดียวกับอัตราเงินเฟ้อหลายประเทศในโลก
วันนี้ กระทรวงพาณิชย์ แถลงดัชนีราคาผู้บริโภค (CPI) ในเดือน ก.พ.60 อยู่ที่ 100.79 ขยายตัว 1.44% เมื่อเทียบ ก.พ.59 จากตลาดคาดการณ์ที่ราว 1.60%
โดยอัตราเงินเฟ้อที่เพิ่มขึ้น 1.44% นั้น เหตุผลหลักมาจากการเพิ่มขึ้นของราคาน้ำมันเป็นสำคัญ แต่ในภาพรวมแล้วยังไม่ถือว่าต้องกังวล
ขณะที่ดัชนีราคาผู้บริโภคพื้นฐาน (Core CPI) อยู่ที่ 101.07 ขยายตัว 0.59% เมื่อเทียบกับเดือน ก.พ.59
สำหรับดัชนีราคาสินค้าหมวดอาหารและเครื่องดื่ม อยู่ที่ 101.36 เพิ่มขึ้น 1.00% เมื่อเทียบกับ ก.พ.59 แต่หากเทียบม.ค. 60 ลดลง -0.15%
ส่วนดัชนีราคาสินค้าที่ไม่ใช่หมวดอาหารและเครื่องดื่มไม่มีแอลกอฮอล์อยู่ที่ 100.48 ขยายตัว 1.68% จากเดือน ก.พ.59
ทั้งนี้ปัจจุบันกระทรวงพาณิชย์ยังคงเป้าหมายเงินเฟ้อในปีนี้ไว้เท่าเดิมที่ระดับ 1.5-2.0% ส่วนปัจจัยที่ยังเป็นตัวกดดันเงินเฟ้อในปีนี้ ได้แก่ เศรษฐกิจโลกที่ยังฟื้นตัวได้ช้าๆ และความไม่แน่นอนของนโยบายการค้าในประเทศคู่ค้าสำคัญที่จะมีผลกระทบต่อการส่งออก อีกทั้งเงินบาทยังมีทิศทางอ่อนค่าส่งผลต่อขีดความสามารถในการแข่งขันของภาคการส่งออก และต้นทุนการนำเข้าสินค้าวัตถุดิบ
  FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่างๆ ได้ด้วยตัวเอง
แท็ก:
แชร์บทความ: